**Szentendre Város Önkormányzat Képviselő-testületének**

**15/2016. (V.19.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) Önk. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében valamint a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét az alábbiak szerint módosítja:

**1. §** A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 7.§ (8) bekezdése helyébe a következő rendelkezés lép:

„7.§ (8) A fizető parkolókban várakozási díj megfizetése nélkül várakozhat:

* kétkerekű motorkerékpár,
* közérdekből történő veszély-, illetve hibaelhárítást végzők gépjárműve, a munkavégzés időtartamára,
* diplomáciai mentességet élvező személyek ilyen megkülönböztető jelzéssel ellátott járműve.
* Szentendre Város Önkormányzata, a Szentendrei Közös Önkormányzati Hivatal és a Városi Szolgáltató Nonprofit Zrt. tulajdonában lévő gépjárművek,
* Szentendre Város Önkormányzatának képviselői és tisztségviselői,
* a körzet Országgyűlési Egyéni Választókerületi Képviselője,
* Szentendre Város Díszpolgárai,
* legfeljebb 30 gépjármű tekintetében Polgármesteri engedéllyel azok, akik az önkormányzat érdekében vagy megbízásából rendszeresen munkát végeznek a Belváros területén (így különösen: Szentendre Város Önkormányzatának intézményei és gazdasági társaságai valamint a szentendrei katasztrófavédelmi és rendvédelmi szervek).
* **a zöld alapszínnel ellátott forgalmi rendszámmal rendelkező környezetkímélő gépkocsi**
* **Ferenczy Múzeumi Centrum tulajdonában és üzemeltetésében lévő gépkocsik**

**2.§ A R. 11. § (1) a) pontja helyébe a következő rendelkezés lép:**

„11. § (1) a) A védett övezetbe:

* behajtási,
* várakozási,
* áruszállítási-szolgáltatási behajtási engedéllyel szabad.”

**3. § A R. 12.§ (1) bekezdése helyébe a következő rendelkezés lép:**

**„12. § (1)** A védett övezet területére – érvényességi időszak, és a forgalmi rendszám **megjelölésével** (kivéve a 17. § (1) bekezdés e) pontjában meghatározott, valamint a polgármester által egyedileg elbírált esetekben) legfeljebb 3 év időtartamra - engedély adható ki.”

**4. § A R. 16. § (1) bekezdése helyébe a következő rendelkezés lép:**

„16. § (1) Annak

a) az ingatlantulajdonosnak, akinek ingatlantulajdona, valamint annak a lakosnak, akinek lakóhelye vagy tartózkodási helye az I/A. védett övezet területén van, és nem közterületen lévő saját parkolóhellyel nem rendelkezik, valamint

b) a 20. § (1) bekezdés c) pontjában megjelölt személyeknek, valamint annak a magánszemélynek, akinek a védett övezetbe történő behajtásra nyomós oka van (pl. esküvő, temetés, betegellátás, stb.)

kérelemre várakozási engedélyt kell kiadni az általa használt személygépkocsi(k)ra vagy 3,5 t összsúlyt meg nem haladó tehergépkocsi(k)ra (de az a) pont esetén **önálló rendeltetési egységenként** legfeljebb 2 járműre). A várakozási engedély az I/A. övezet közterületeire történő behajtásra is jogosít.

**5. § A R. 19. § (1), (4), (5) és (7) bekezdése helyébe a következő rendelkezések lépnek:**

„19. § (1) A 3. sz. melléklet II. és III. pontjaiban meghatározott korlátozott övezetekbe behajtani csak eseti útvonalengedély birtokában lehet. Eseti útvonalengedélyt a Polgármester a közút kezelőjének írásos hozzájárulása esetén, a körülmények gondos mérlegelése mellett a közút, vagy közterület teherbíró képességének figyelembe vételével adhat ki. A II. övezetben meghatározott területekre legfeljebb **12 tonna** össztömegig adható ki eseti útvonalengedély. A Polgármester a kérelmet elutasítja, ha az igénybe venni kívánt közút vagy közterület teherbírása és állapota alapján nem alkalmas arra, hogy a megengedett össztömeget meghaladó jármű azon - akár csak eseti jelleggel is - közlekedjék.

(4)Az eseti útvonalengedély az engedély érvényességi időtartama alatt **az abban meghatározott útvonalra** behajtásra jogosít.

(5) Az eseti útvonalengedély az azon feltüntetett **napokra**, de legfeljebb 30 napig terjedő időtartamra adható. Amennyiben kérelmező nem tudja pontosan meghatározni az igénybe venni kívánt naptári napot, akkor részére 7 napra szóló engedélyt állít ki a Hivatal, melyen a konkrét napot igénybevétel esetén a kérelmezőnek kell bejelölnie.

(7) Az eseti útvonalengedélyért **napi díjat** kell fizetni. A Polgármester a fizetendő díj mértékét csökkentheti vagy elengedheti egyedi mérlegelése alapján kulturális rendezvények, programok megrendezéséhez szükséges behajtások esetén.”

**6. § (1) A R. 20. § (1) és (3) bekezdés helyébe a következő rendelkezés lép:**

20. § (1) a) a behajtási engedélyt az I. vagy I/A. övezet területén lévő ingatlan tulajdonosa, bejelentett lakóhellyel vagy tartózkodási hellyel rendelkező lakos, valamint az áruszállítási-szolgáltatási behajtási engedélyt a bejelentett székhellyel, telephellyel vagy fiókteleppel rendelkező jogi személy, jogi személyiséggel nem rendelkező szervezet vagy egyéni vállalkozó annyi személygépkocsira **vagy 3,5 t összsúlyt meg nem haladó tehergépkocsira**, amennyi az ingatlanán, telephelyén elfér;

b) az I. övezet területén a behajtási engedélyt, vagy az I/A övezet területén a várakozási engedélyt, az I. vagy I/A.övezet területén lévő ingatlan tulajdonosa, bejelentett lakóhellyel vagy tartózkodási hellyel rendelkező lakos, az áruszállítási-szolgáltatási behajtási engedélyt a bejelentett székhellyel, telephellyel vagy fiókteleppel rendelkező jogi személy, jogi személyiséggel nem rendelkező szervezet vagy egyéni vállalkozó az OTÉK 1. sz. mellékletében meghatározott önálló rendeltetési egységenként egy darab, általa használt járműre, ha ingatlanán saját parkolóhellyel nem rendelkezik, azzal, hogy egy önálló rendeltetési egységhez összesen csak egy engedély adható ki térítésmentesen;

c) a behajtási és várakozási engedélyt az Önkormányzattal hatályos együttműködési megállapodással rendelkező polgárőrség, a Szentendrén dolgozó házi-, ügyeletet ellátó és gyermekorvos, állatorvos, valamint a mellettük dolgozó ápoló, SZEI szakorvosa, hivatásos ápoló, védőnő, szociális gondozó, az Önkormányzat megbízásából eljáró vállalkozó gépjárművére a munkavégzése idejére, továbbá a **bevett** egyház lelki szolgálatot ellátó tagja a lelki szolgálat ellátásának idejére;

d) áruszállítási-szolgáltatási behajtási engedélyt lakossági tüzelőanyag szállítása, valamint szennyvíz szállítása céljából a szállítást végző vállalkozó;

e) az I.övezet területén a behajtási engedélyt, vagy az I/A övezet területén a várakozási engedélyt magánszemély egészségügyi, szociális, családi, méltányossági okból, a Polgármester egyedi elbírálása alapján.

(3) Amennyiben a behajtási vagy várakozási engedély jogosultja a (2) bekezdésben megjelölt kötelezettségét megsérti, az egyébként fizetendő éves díj **háromszorosát, térítésmentes engedély esetén 5000 Ft-ot** köteles térítési díjként megfizetni.”

**(2) A R. 20. §-a az alábbi új (4) bekezdéssel egészül ki:**

**„20. § (4) A Futó utca, Görög utca, Bercsényi utca, Vastagh György utca, Bogdányi utca Fő tértől a Rév utcáig, valamint a Bogdányi utca ezen szakaszára csatlakozó mellékutcákra kiadott behajtási vagy várakozási engedély a Duna korzó Péter-Pál utca és Lázár cár tér közötti szakaszán való áthaladásra is jogosít.**”

**7. § A R. 22. § helyébe a következő rendelkezés lép:**

**„22. § A polgármester a behajtási engedély térítési díját csökkentheti vagy elengedheti egyedi mérlegelés esetén a Szentendrén széleskörű lakossági közszolgáltatást végző gazdasági társaság, non profit szervezet, valamint az önkormányzat és intézményei tulajdonában lévő ingatlanok felújításához kapcsolódó behajtási engedélyek esetén.”**

**8. § A R. 23. § (2), (3) és (6) bekezdése helyébe a következő rendelkezések lépnek:**

„23. § (2) A **25. § (2) bekezdése alapján** bevont vagy érvénytelenített engedély három hónapon belül nem pótolható.

(3) Az elveszett vagy megsemmisült engedély helyett az érvényességi **idő alatt** az arra jogosult külön kérelemre – **első alkalommal a térítési díj 20 %-ának megfelelő, térítésmentes behajtási engedély esetén 2.000 Ft, míg második alkalommal a térítési díj 50 %-ának megfelelő, térítésmentes behajtási engedély esetén 5.000 Ft kezelési költség megfizetése ellenében, – új engedélyt kaphat. Ezt követően az elveszett vagy megsemmisült engedély** további pótlására nincs lehetőség.

(6) A jelen rendelet **28. § (1b) bekezdésben** meghatározott sürgősségi kérelem esetén a kérelmező az egyébként irányadó térítési díj kétszeresét, amennyiben az engedély térítésmentes, engedélyenként 5.000 Ft térítési díjat köteles fizetni.”

**9. § (1) A R. 28. § (1) bekezdése helyébe a következő rendelkezés lép:**

„28. § (1a) E rendelet IV. fejezetében meghatározott engedélyek kiadása iránti kérelmet **(kivéve eseti útvonal engedélyek)** a Polgármesterhez intézett írásos beadvány formájában kell benyújtani az engedélyezni kért időtartam kezdő időpontját megelőző legalább 8 munkanappal korábban.

**(1b)** Amennyiben a kérelmező ennél korábbi kezdő időpontra igényel behajtási engedélyt, sürgősségi kérelmet nyújthat be.

**(1c) Eseti útvonal engedélyek esetén a kérelmet a Polgármesterhez intézett írásos beadvány formájában a behajtást megelőzően a Városi Ügyfélszolgálaton kell benyújtani.**”

**(2) A R. 28. § (2) bekezdése az alábbi e) és f) ponttal egészül ki:**

**„28. § (2) e) a behajtásra kérelmezett ingatlan címét, helyrajzi számát;**

**f) eseti útvonal engedély esetében a behajtásra kérelmezett útvonal leírását a 11-es főúttól a behajtásra kérelmezett ingatlanig;”**

**(3) A R. 28. § az alábbi új (4) bekezdéssel egészül ki:**

**„28. § (4) Jelen rendelet 16. § (1) a) pontjában meghatározott engedélyek közös megállapodásuk szerinti személy részére, ennek hiányában a kérelmek beérkezési sorrendje alapján kerülnek kiállításra.”**

**10. § A R. 29. §-a helyébe a következő rendelkezés lép:**

**„ 29. § (1) A 28.§ (1a) és (1b) bekezdésekben a meghatározott kérelmet a Polgármester megvizsgálja, – és amennyiben az a rendelet előírásainak megfelel – a kérelmező részére az engedélyt térítésmentesen, illetve a költségtérítés befizetése után 8 munkanapon belül, sürgősségi kérelem esetén 2 munkanapon belül köteles kiadni. A 28. § (2) bekezdésében meghatározott adatok hiányos benyújtása miatti hiánypótlási eljárás időtartama az ügyintézési határidőbe nem számít bele.**

**(2) A 28. § (1c) bekezdésében meghatározott kérelmet a Polgármester megvizsgálja – és amennyiben az a rendelet előírásainak megfelel – a kérelmező részére az engedélyt térítésmentesen, illetve a térítési díj befizetése után munkanapon benyújtott kérelem esetén a kérelem benyújtását követő legfeljebb 4 órán belül, szabad-vagy munkaszüneti napon benyújtott kérelem esetén a következő munkanapon köteles kiadni. A feltételeknek megfelelő gépjárművekre az engedély a Városi Ügyfélszolgálaton vehető át.”**

**11. § A R. 3. sz. melléklete helyébe a jelen rendelet 1. sz. melléklete lép.**

**12. § A R. 4. sz. melléklete helyébe a jelen rendelet 2. sz. melléklete lép.**

**13. § Hatályát veszti jelen rendelet 18-§-a, valamint a 19. § (9) bekezdése.**

**14. §** (1) E rendelet 2016. július 1-jén lép hatályba és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2016. május 12.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2016. május 19-én került kihirdetésre.

**dr. Gerendás Gábor**

jegyző

**A 15/2016. (V.19.) önkormányzati rendelet 1. sz. melléklete**

„3. sz. melléklet

A védett és korlátozott övezetek felsorolása és területük határai

|  |  |  |
| --- | --- | --- |
| ÖVEZET | ÖVEZET HATÁRAI ÉS RÉSZLETEZÉSE | A BEHAJTÁS MÓDJA |
| **VÉDETT ÖVEZETEK** | | |
| I. | Fő tér, Dumtsa Jenő utca,    Várdomb utca, Alsó Duna köz, Vak Bottyán utca, **Jankó János utca, Futó utca, Görög utca, Bercsényi utca, Vastagh György utca,**  **Bogdányi utca a Fő tértől Rév utcáig,**  **valamint a Bogdányi utca ezen szakaszára csatlakozó mellékutcák,**  **Duna korzó Péter-Pál utca Lázár cár tér közötti szakasza** | behajtási engedéllyel, közterületen várakozni nem lehet  behajtási engedéllyel várakozhat az övezeten belül:   * 20.§ c) pontjában meghatározott személy * Polgármesteri Hivatal járműve * a Tinódi közben, a Gőzhajó utcában, a Bogdányi utca Lázár cár tér és Bem utca közötti szakaszán valamint a Bem utcában a 16. § (2) bekezdésében meghatározott jogosultak |
| I/A. | Alkotmány utca,  Rab Ráby tér, Munkácsy Mihály utca,  Malom utca Bartók B. u. Munkácsy M. u. közötti szakasza  Batthyány utca, Kör utca, Janicsár utca,  Arany János utca, Piac köz,  Vörösmarty utca Tiszteletes utca és Arany János utca közötti szakasza,  Rákóczi Ferenc utca Arany János utca és Városház tér közötti szakasza (Polgármesteri Hivatal dolgozója a Városháza udvarán történő parkolásra jogosító parkolási kártyával külön várakozási engedély kiváltása nélkül jogosult várakozni),  Szentendre Város közigazgatási területén a fentiekben nem említett, „mindkét irányból behajtani tilos” jelzőtáblával és „kivéve engedéllyel” kiegészítő táblával ellátott utcák. | behajtás engedéllyel,  közterületen várakozni csak várakozási engedéllyel rendelkezőknek szabad |
| **BELVÁROSI KORLÁTOZOTT ÖVEZETEK** | | |
| I. | Fő tér, Görög utca, Futó utca, Dumtsa Jenő utca, Bercsényi utca,  Bogdányi utca Fő tértől Rév utcáig, valamint a Bogdányi utca ezen szakaszára csatlakozó mellékutcák, Várdomb utca, Alsó Duna köz, Vak Bottyán utca, **Jankó János utca, Vastagh György utca,** Alkotmány utca,  Rab Ráby tér, Munkácsy Mihály utca,  Malom utca Bartók Béla utca Munkácsy Mihály utca közötti szakasza, Batthyány utca, Kör utca, Janicsár utca,  Arany János utca, Piac köz,  Vörösmarty utca Tiszteletes utca és Arany János utca közötti szakasza,  Rákóczi Ferenc utca Arany János utca és Városház tér közötti szakasza | 3,5 tonna súlykorlátozás alá eső terület e fölött csak eseti útvonalengedéllyel lehet behajtani |
| II. | Hunyadi utca, Bartók Béla utca, Gőzhajó utca, Temető utca,  Dalmát utca, Zrínyi utca, Angyal utca, Alsóhegy utca,  Középhegy utca, Felsőhegy utca, Rab Ráby tér,  Iskola utca, Munkácsy utca, Szőlő köz,  Martinovics utca **Hunyadi utca Bartók Béla utca közötti szakasza** | 3,5 tonna súlykorlátozás alá eső terület, e fölött, de legfeljebb **12 tonnáig**, eseti útvonalengedéllyel lehet csak behajtani |
| **EGYÉB KORLÁTOZOTT ÖVEZETEK** | | |
| III. | a közforgalom elől nem elzárt terület, amely területére az 1/1975. (II.5.) KPM-BM együttes rendeletben (a továbbiakban: KRESZ) előírtak szerint meghatározott határértéket túllépő tulajdonsággal rendelkező járművel csak alkalmanként a közút kezelőjének felmentése esetén, díjfizetés ellenében lehet behajtani | a KRESZ szerint kitáblázott súlykorlátozás fölött csak eseti útvonalengedéllyel lehet behajtani” |

**A 15/2016. (V.19.) önkormányzati rendelet 2. sz. melléklete**

### „4. sz. melléklet

### A behajtási engedélyek kiadásának térítési díjai

|  |  |  |
| --- | --- | --- |
| A behajtás jogcíme | Behajtási idő korlátozása | Térítési díjak |
| Behajtási vagy várakozási engedély | | |
| * bejelentett lakóhely vagy tartózkodási hely esetén (második autótól) * ingatlantulajdonos (második autótól) |  | 6.840,- Ft/6 hó  12.960,- Ft/év |
| * eseti behajtás (15. § b) pont, 16. § (1) bekezdés b) pont) |  | 2.000,- Ft/nap |
| * idegenforgalmi szálláshelyet biztosító jogi személy, jogi személyiséggel nem rendelkező szervezet, egyéni vállalkozó, amennyiben, székhelye, telephelye, fióktelepe az **I., vagy I/A.** övezet területén van, az általa fogadott vendégek részére |  | 18.000,- Ft/év  10.000,- Ft/6 hó  2.000,- Ft/nap |
| Áruszállítási-szolgáltatási behajtási engedély | | |
| * a védett övezet területén bejelentett székhellyel, telephellyel vagy fiókteleppel rendelkező jogi személy, jogi személyiséggel nem rendelkező szervezet, egyéni vállalkozó * taxi * őrző-védő szolgálatot ellátó jogi személy, jogi személyiséggel nem rendelkező szervezet, egyéni vállalkozó |  | 18.000,- Ft/év  10.000,- Ft/6 hó  2.000,- Ft/nap |
| székhely, telephely vagy fióktelep címétől függetlenül a védett övezet területén tartott rendezvényre árut szállító, vagy ott szolgáltatást nyújtó jogi személy, jogi személyiséggel nem rendelkező szervezet, egyéni vállalkozó |  | 2.000,- Ft/nap |
| a védett övezet területén bejelentett székhellyel, telephellyel vagy fiókteleppel nem rendelkező jogi személy jogi személyiséggel nem rendelkező szervezet, egyéni vállalkozó | 20.30 – 9.30 | 5.000,- Ft/nap 57.000,- Ft/6 hó  108.000,- Ft/év |
| a védett övezet területén bejelentett székhellyel, telephellyel vagy fiókteleppel nem rendelkező jogi személy jogi személyiséggel nem rendelkező szervezet, egyéni vállalkozó | 9.30 – 20.30 | 12.500,- Ft/nap  142.500,- Ft/6 hó  270.000,- Ft/év |

|  |  |  |
| --- | --- | --- |
| Eseti útvonalengedély  súlykorlátozást meghaladó össztömegű járművek behajtásához | | |
|  | | |
| I. és I/A. korlátozott övezetben a 3,5 tonna súlykorlátozás meghaladása esetén  II. korlátozott övezetben legfeljebb 12 tonna össztömegig |  | 15.000,-Ft/nap |
| a város más területein egyéb esetben |  | 10.000,- Ft/nap |

\* A fenti díjak az ÁFÁ-t tartalmazzák.”